અમદાવાદ: અમદાવાદ મ્યુનિસિપલ કોર્પોરેશન દ્વારા ચાલુ વર્ષે રૂ.૩૦૦ કરોડથી વધુના ખર્ચે રોડ રિસરફેસિંગ અને નવા રોડનાં કામ કરાયાં હતાં. જોકે રોડનાં કામમાં ભારે ભ્રષ્ટાચાર હોઇ શહેરમાંં પડેલા સામાન્ય વરસાદમાં ઠેર ઠેર રોડ ધોવાયા છે. લોકોમાં વ્યાપેલા ભારે રોષને પગલે ગઇ કાલે મળેલી રોડ-બિલ્ડિંગ કમિટીમાં ખુદ ભાજપ પક્ષના સભ્યોને રોડ ધોવાયાની બૂમો પાડવાની ફરજ પડી હતી. જેના કારણે આ કમિટીના ચેરમેન પણ સ્તબ્ધ થઇ ગયા હતા.